b'\n_START_ARTICLE_\nMozirski gaj\n_START_PARAGRAPH_\nMozirski gaj je park cvetja in etnografski muzej na prostem v Mozirju, ki so ga slovenski vrtnarji in doma\xc4\x8dini uredili v 80-ih letih 20. stoletja. Nastal iz zara\xc5\xa1\xc4\x8dene tr\xc5\xa1ke gmajne, v kateri so bila divja odlagali\xc5\xa1\xc4\x8da smeti. Tako so oskrunjeno naravo spremenili v cvetli\xc4\x8dni park._NEWLINE_Le\xc5\xbei na desnem bregu reke Savinje, razprostira se na 7 ha povr\xc5\xa1ine, odprt pa je od sredine aprila do sredine oktobra. V tem \xc4\x8dasu se vrstijo razstave cvetja, urejeni so tudi tematski vrtovi, npr. skupina di\xc5\xa1avnic, zdravilnih zeli\xc5\xa1\xc4\x8d; za popestritev pa slu\xc5\xbeijo etnografski objekti._NEWLINE_Od leta 2016 je park odprt tudi od 1. decembra do 6. januarja naslednje leto. V tem obdobju poteka Bo\xc5\xbei\xc4\x8dna bajka Slovenije. Park takrat okrasijo z ve\xc4\x8d kot milijonom lu\xc4\x8dk.'